
	REPUBLIKA HRVATSKA
Trgovački sud u Zagrebu
Zagreb, Amruševa 2/II


	56. St-3741/2015.

R E P U B L I K A  H R V A T S K A

R J E Š E NJ E

	Trgovački sud u Zagrebu, po sucu tog suda Vjekoslavu Zaninoviću, u pravnoj stvari podnositelja zahtjeva Financijska agencija, za provedbu skraćenog stečajnog postupka nad dužnikom ŠPORTMARK d.o.o. za šport, marketing i turizam, OIB_ 84285543095, Zagreb, Vincenta iz Kastva 4,  dana 30. siječnja 2016.

r i j e š i o    j e

Odbacuje se zahtjev za provedbu skraćenog stečajnog postupka nad dužnikom ŠPORTMARK d.o.o. za šport, marketing i turizam, OIB_ 84285543095, Zagreb, Vincenta iz Kastva 4,
                                                  Obrazloženje

Financijska agencija je dana 30. listopada 2015. ovom sudu podnijela zahtjev za provedbu skraćenog stečajnog postupka nad dužnikom ŠPORTMARK d.o.o. za šport, marketing i turizam, OIB_ 84285543095, Zagreb, Vincenta iz Kastva 4, 
Zahtjev je podnesen temeljem odredbe članka 444. stavak 1. Stečajnog zakona (Narodne novine 71/15, u daljnjem tekstu: SZ).

Uvidom u izvadak iz sudskog registra, sud je utvrdio da je subjekt ŠPORTMARK d.o.o. za šport, marketing i turizam, OIB_ 84285543095, Zagreb, Vincenta iz Kastva 4, brisan iz sudskog registra rješenjem Trgovačkog suda u Zagrebu poslovni broj Tt-11/21117-1 od 03.11.2011.  

Sukladno odredbi članka 3. stavak 1. SZ  predstečajni i stečajni postupak mogu se  provesti nad pravnom osobom i nad imovinom dužnika pojedinca, ako Zakonom nije drugačije određeno.

Budući je dužnik, u odnosu na kojeg je podnesen zahtjev za provedbu skraćenog stečajnog postupka, brisan iz sudskog registra uslijed čega je u skladu s odredbom članka 4. Zakona o trgovačkim društvima (Narodne novine, broj 111/93, 34/99, 52/00,118/03, 107/07, 148/08, 137/09 i 111/12) prestao postojati, valjalo je odbaciti zahtjev za provedbu skraćenog  stečajnog postupka.

Slijedom navedenog, valjalo je odlučiti kao u izreci. 
 


U Zagrebu,  30. siječnja  2016.
 

sudac:
Vjekoslav Zaninović




Uputa o pravnom lijeku:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja,  a ulaže se putem ovog suda u 2 primjerka.

DNA:
1. predlagatelju 
2. dužnik e-oglasna ploča suda
3. spis

